**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „KŪRYBINĖS INDUSTRIJOS VAIKAMS „VASAROJU BIBLIOTEKOJE“ IR JO DALINIO FINANSAVIMO**

2020 m. vasario 25 d. Nr. 34-291

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.1. uždaviniu „Užtikrinti teikiamų laisvalaikio paslaugų įvairovę“, atsižvelgdama į Lazdijų rajono savivaldybės viešosios bibliotekos 2020-02-19 raštą Nr.VB1-16 „Prašymas prisidėti prie projekto „Kūrybinės industrijos vaikams „Vasaroju bibliotekoje“ finansavimo“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės viešosios bibliotekos projektui „Kūrybinės industrijos vaikams „Vasaroju bibliotekoje“.

2. Numatyti Lazdijų rajono savivaldybės biudžete lėšų šio projekto daliniam finansavimui 30 proc. Lazdijų rajono savivaldybės viešosios bibliotekos tenkančios projekto vertės dalies tinkamų finansuoti išlaidų, jeigu bus gautas Lietuvos kultūros tarybos finansavimas.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, tel. (8 318) 51 244

**LAZDIJŲ RAJONO SAVIVALDYBĖS TARYBOS SPRENDIMO „DĖL PRITARIMO PROJEKTUI „KŪRYBINĖS INDUSTRIJOS VAIKAMS „VASAROJU BIBLIOTEKOJE“ IR JO DALINIO FINANSAVIMO“**

**PROJEKTO**

**AIŠKINAMASIS RAŠTAS**

2020 m. vasario 24 d.

Lazdijų rajono savivaldybės tarybos sprendimo „Dėl pritarimo projektui „Kūrybinės industrijos vaikams „Vasaroju bibliotekoje“ ir jo dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.1. uždaviniu „Užtikrinti teikiamų laisvalaikio paslaugų įvairovę“, atsižvelgiant į Lazdijų rajono savivaldybės viešosios bibliotekos 2020-02-19 raštą Nr.VB1-16 „Prašymas prisidėti prie projekto „Kūrybinės industrijos vaikams „Vasaroju bibliotekoje“ finansavimo“.

Šio sprendimo tikslas – pritarti Lazdijų rajono savivaldybės viešosios bibliotekos projektui „Kūrybinės industrijos vaikams „Vasaroju bibliotekoje“ bei numatyti Lazdijų rajono savivaldybės biudžete lėšų daliniam šio projekto finansavimui 30 procentų nuo bendros projekto vertės.

Projekto tikslas – sudaryti sąlygas vaikams per vasaros atostogas ne tik turiningai pailsėti, bet ir skatinti pažinimo, lavinimosi, saviraiškos poreikius, plėtoti gebėjimus ir patirtį, saugoti ir stiprinti sveikatą. Lazdijų, Metelių, Šeštokų ir Seirijų bibliotekose vaikams bus organizuojamos keturios penkių dienų vasaros stovyklos, kurių metu vyks susitikimas su profesionalia menininke Sigute Ach, edukaciniai-kūrybiniai užsiėmimai, prevencinio pobūdžio paskaitos, susipažinimas su elektroninių knygų skaitymo galimybėmis, fotografijos, kūrybinio rašymo pagrindais, 3D spausdinimu. Į projekto veiklų vykdymą bus įtraukti partneriai: Lazdijų Jaunimo centro savanoriai, Lazdijų meno mokykla, saviraiškos klubas „Lazdijų menė“, Alytaus VPK Lazdijų r. policijos komisariatas, VšĮ „Lazdijų turizmo informacinis centras“, Lazdijų r. sav. visuomenės sveikatos biuras, Lazdijų, Metelių, Šeštokų, Seirijų bendruomenės.

Gavus projektinį finansavimą, numatyti Lazdijų rajono savivaldybės biudžete lėšų projekto daliniam finansavimui ne mažiau nei 30 proc. projekto vertės. Bendra projekto vertė – 6 000,00 Eur. Lazdijų rajono savivaldybės biudžeto lėšos 30 proc. bendros projekto vertės – 1800,00 Eur.

Sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių projektų

valdymo skyriaus vedėjo pavaduotojas Vidmantas Pilvinis